ming030890/wiki-yue-high-quality huggingface dataset:
辦公室政治

辦公室政治（粵拼：baan6 gung1 sat1 jing3 ji6，Workplace politics）係指出現喺辦公室、學校同職場度嘅人事同利益競爭行為。辦公室政治形成嘅原因通常係由於職員須要喺有限資源嘅環境之下，為利於自身提升而產生嘅競爭。另外，文化差異、組織內部之間嘅利益唔平衡以及利益衝突亦可能導致辦公室政治。辦公室政治無法避免嘅會內耗生產力。
辨喜

辨喜（Svāmi Vivekānanda，1863年1月12號—1902年7月4號）係印度印度教哲學家，亦係將吠檀多同瑜伽推廣到西方世界嘅主要人物。
辣醬

辣醬即係帶辣味嘅醬，絕大多數都用咗唔同種類嘅辣椒整，即係辣椒醬。
辦公室助理

辦公室助理（英文：Office Assistant，簡稱OA），舊時稱為後生（Office boy，簡稱boy），係寫字樓入面最低級嘅文職人員，做嘅嘢都係好簡單，譬如影印、傳真、碎紙、斟茶遞水、外勤工作（例如：去銀行、郵局、其他公司收發文件等）。由於好多時都係學歷低啲後生人做，所以叫「後生」，但亦有中年人會做呢類工。
辣警霸王花

《辣警霸王花》（英文：Special Female Force），原名《辣警學堂》，係一套香港喜劇電影，由錢國偉做導演，黃永峰做監製，何佩瑜、岑麗香、李元玲、崔碧珈、何佩珉、鄭欣宜、蔡潔、童冰玉、王若伊領銜主演。
呢套電影喺2015年製作，2016年10月13號喺香港同馬來西亞同步上映。
辦公凳

辦公凳，又叫電腦櫈，係主要畀寫字樓職工或者操作電腦嘅人用嘅凳，多數識得轉，後面有得挨。
辨證理論

辨證理論（英文：Argumentation theory）係一套對「點樣用前件支撐或者否決結論」嘅研究。
進步主義

進步主義係一種19世紀末至20世紀初從北美開始嘅政治運動同意識形態，屬中間偏左，主張混合經濟嘅架構下勞動人權同社會正義嘅持續進步。進步主義者係福利國家同反托拉斯法最早嘅支持者之一。
進港大道

進港大道（粵拼：zeon3 gong2 daai6 dou6，廣東省公路代碼：S358）係中國廣東廣州南沙區一東西走向公路。西邊從南沙區嘅廣珠北綫高速公路近亭角大橋口（358省道嘅K134+500標記位）開始，一直去到東邊嘅港前大道（358省道嘅K125標記位）為止。

敘述
全長9.5公里，闊42米，雙向8車道。
進賢

進賢係中國江西南昌一個縣，總面積1952平方公里，人口84萬。
進行式

進行式（粵音：zeon3 hang4 sik1）係語法上嘅一種時態（或者精確啲講係文法體），表示一啲進行緊嘅動作。
粵語裏面，進行時態係響動詞後面加個「緊」字來表示嘅。例如：「食緊飯」「睇緊報紙」。
普通話嘅進行時態，係響動詞前面加「正在」或者「在」來表示。例如：「正在食飯」「我在看報紙」。
英文裏面，進行時態要用動詞嘅現在分詞（-ing 形），配合輔助動詞 be 來表示。因為英文裏面時態唔能夠獨立表達，所以輔助動詞 be 同時要按時式來變形，比較複雜。例如：「I am eating.」係現在式進行態，「I was reading newspaper.」係過去式進行態，「I will be sleeping.」係將來式進行態，……
法文嘅進行時態，用輔助動詞 être 加「en train de」再加動詞嘅原形來表示。同英文一樣，法文裏面時態唔能夠獨立表達，要配合時式用輔助動詞être嘅適當變形。好似：「Je suis en train de manger.」係現在式進行態，「Ils seront en train de lire le journal.」係將來式進行態，……
德文正式來講比較少用進行時態，但係有必要時，又或者係方言裏面，會用用輔助動詞 sein 加「am」再加由動詞轉化成嘅名詞來表示。同英文一樣，德文裏面時態唔能夠獨立表達，要配合時式將輔助動詞 sein 變形。好似：「Ich bin am Essen.」係現在式進行態，「Sie waren am Lesen der Zeitung.」係過去式進行態，……
總之，唔同語言有唔同嘅方式來表達進行時態，有啲唔可以單獨表達時態，而係要撈埋時式一齊表達先致得。
進軍歌

《進軍歌》（越南話：Tiến Quân Ca）係越南社會主義共和國嘅國歌，由阮文高（1923-1995）作曲同填詞，1945年8月革命前出現喺越北解放區。1946年召開嘅越南第一屆國會第二次會議正式確定揾《進軍歌》做越南嘅國歌。1955年嘅第一屆國會第五次會議根據政府建議對《進軍歌》嘅歌詞做咗啲小修改。1976年7月2號，統一嘅越南國會通過決議，確定《進軍歌》做全國統一後嘅越南社會主義共和國國歌。

越南文歌詞
起初第1節第5行係「Thề phanh thây uống máu quân thù」（誓抨屍㕵𧖱軍讐，譯：吾誓殲敵飲其血），但為咗抹走野蠻嘅印象，所以喺1955年改咗。

歌詞漢語意譯
《進軍歌》    杜友益詞    文高曲
越南軍團，為國忠誠，崎嶇路上奮勇前進。
槍聲伴著行軍歌，鮮血染紅勝利旗。
敵屍鋪平光榮路，披荊建立根據地。
永遠戰鬥為人民，飛速上前方。
向前！齊向前！保衛祖國固若金湯。
越南軍團，旗標金星，指引民族脫離火坑。
奮起建設新生活，打破枷鎖一條心。
多年仇恨積在胸，為了幸福不怕犧牲。
永遠戰鬥為人民，飛速上前方。
向前！齊向前！保衛祖國固若金湯。
進藤亮佑

進藤亮佑（1996年6月7號—）係日本足球員，司職後衞，效力北海道札幌岡薩多。
進藤尚美

進藤尚美（粵拼：zeon3 tang4 soeng6 mei5，1972年11月9號—）係日本嘅一個女藝人同埋配音員。
進藤誠司

進藤誠司（1992年12月12號—）係日本足球員，司職後衞，效力富山勝利。
進行曲

進行曲（英文：march）係一種曲種，指首樂曲有好明顯恆定嘅節奏，通常寫嚟俾人喺步操嘅時候用，尤其係軍隊嘅步操。
進貢

進貢，又叫朝貢，係指一方將禮物送畀另一方，多數都係臣民向統治者進貢，或者藩屬向宗主國進貢，表示臣服嘅意思。進貢嘅禮物叫貢品。
辛巧琪

辛巧琪（英文：Binky Sun，1990年8月28號—）係香港電台節目主持，亦係註冊催眠治療師，同埋有多項同心理治療相關嘅證書。

簡歷
辛巧琪中學讀嘉諾撒聖方濟各書院，大學讀香港珠海學院新聞及傳播學系，畢業後加入香港電台做主持。佢之後亦有讀香港城市大學媒體文化碩士，同埋西班牙武康大學（UCAM，又譯聖安東尼奧大學）教育博士。
辛巳

辛巳係六十干支入面嘅第18個。

辛巳年
辛巳年係黃曆第18年，係蛇年嘅排序之一。
辛基達區

辛基達區係坦桑尼亞嘅一個區，喺國土中部，首府辛基達。
辛康納利

辛康納利（Sean Connery，1930年8月25號—2020年10月31號）係蘇格蘭男演員，出名演占士邦，1987年憑電影《義膽雄心》贏奧斯卡金像獎最佳男配角。
辛島啓珠

辛島啓珠（1971年6月24號—）係日本足球員，司職後衞，效力過大阪飛腳，福岡黃蜂，京都不死鳥，及水戶蜀葵。
辛基達

辛基達係坦桑尼亞一座城，辛基達區首府，人口15萬。
袁紫僑

袁紫僑（CoCo Yuen，1991年7月10號—），舊名袁聖殷，係香港模特兒、電影演員、歌手，而家係環球狂熱旗下。佢2011年出道，入過組合LemonBeez，亦拍過幾套電影。2015年，佢同簡淑兒、許雅婷、溫心三位新晉女星組成組合少女標本。
袁潔儀

袁潔儀（英文：Kiwi Kit Yee Yuen，1970年10月24號—）係香港藝人，無綫電視部頭合約女藝員、前亞洲電視女藝員，參加1989年度亞洲小姐競選得第五，之後加入亞洲電視，演員同主持兩棲發展。
袁炳恆

袁炳恆，香港親中派政治人，香港再出發大聯盟發起人之一。
袁莎妮

袁莎妮，JP（英文：Shirley Yuen，1969年11月5號—）係香港總商會總裁，香港政府前政務官，被稱為前政務司司長唐英年嘅「愛將」。

簡歷
袁莎妮喺嘉諾撒聖心書院畢業，再喺英國牛津大學一級榮譽畢業，1991年加入香港政府做政務主任。
2002年7月，唐英年做工商及科技局局長，袁莎妮做唐英年嘅政務助理，2003年唐英年獲委任為財政司司長，袁莎妮繼續做佢嘅政務助理至2006年。其後做過副行政署長，2010年9月離開政府，最後任職運輸及房屋局副秘書長，當時人工一個月約莫14萬港元。

香港總商會總裁招聘爭議
2011年8月，袁莎妮獲香港總商會請做總裁，接替提早離職嘅方志偉，成為香港總商會頭一位女總裁同埋最後生總裁。傳媒報導指袁莎妮並唔係按香港總商會嘅慣例公開招聘，而係由香港總商會主席胡定旭揀過再經理事會確認，惹來爭議。2011年9月20號嘅《明報》訪問袁莎妮，佢否認加入總商會係為唐英年參選第4屆香港行政長官選舉「拉票」，並強調「不存在種票」。又否認同胡定旭為唐英年助選有關。

被懷疑婚外情
袁莎妮未婚，2011年9月19號《明報》報道，詹培忠問過唐英年佢嘅「婚外情」，並指「唐英年回應話係『過去式』」。《明報》提及袁莎妮嘅名，暗示有關。第二日《明報》訪問袁莎妮，佢強烈否認同時任政務司司長唐英年有婚外情，又讚前上司唐英年係一「尊敬嘅上司」。
2017年4月，王維基同袁莎妮一齊現身曾俊華66歲生日派對，正印女朋友身份曝光。2018年10月，王維基同袁莎妮入紙登記結婚。
袁福和

袁福和，香港親中派政治人，香港再出發大聯盟發起人之一。
袁紹

袁紹（粵拼：jyun4 siu6；154年—202年6月28號），字本初，豫州汝南汝陽（今河南商水），東漢末年政治人、割據軍閥。佢曾經俾其他諸侯推舉做討董聯盟嘅盟主。討董聯盟解散之後，袁紹同北方嘅諸侯公孫瓚爭奪河北，最後佢喺易京之戰將公孫瓚做低。嗰時嘅袁紹控制住河北嘅幽州、并州、冀州同埋青州四個州，係東漢末年最強大嘅諸侯。之後袁紹派兵南下，諗住打低中原嘅諸侯曹操，但佢喺官渡之戰輸畀曹操，又喺第二年嘅倉亭之戰再輸多一次，實力大減，冇耐佢就病死咗。佢死咗之後，佢兩個仔袁譚同埋袁尚為咗爭老豆嘅位而內訌，結果佢哋兩個俾曹操做低，而河北四州亦都俾曹操攞到手。
維基同享有多媒體嘅嘢：Yuan Shao
許廣平

許廣平（1898年2月12號—1968年3月3號），筆名景宋，人稱許景宋，原本叫許崇媊，廣東澄海人，五四運動領袖人物。
許廣平係中國文學家魯迅嘅學生，後嚟同居，生咗個仔周海嬰，晚年亦同魯迅喺埋一齊。
許少偉

許少偉，SBS，JP（英文：Hui Siu-wai）係香港前公務員，1978年11月加入香港政府做見習屋宇測量師，1998年2月升為總屋宇測量師，2009年10月升為政府屋宇測量師，2011年9月／2012年7月做屋宇署副署長，2014年3月接替區載佳做屋宇署署長，任內發生淘大工業村火燭，至2017年1月開始退休前休假，由副署長張天祥接任署長。
2018年沙田至中環綫（沙中綫）紅磡站月台工程發生擅自改圖則醜聞，政府喺8月初揾佢做資深工程管理人員顧問團團員，「空降」港鐵公司加強管理沙中綫項目。

參考資料
〈三前高官「空降」港鐵 管理沙中線〉。《東方日報》 (繁體中文)。香港。2018年8月9號。
許巍

許巍（粵拼：heoi2 ngai4；簡化字：许巍；英文：Xu Wei；1968年7月21號—），原名許瑋，係中國大陸男歌手，喺中國陝西西安出世。
許常德

許常德（粵拼：heoi2 soeng4 dak1；英文：Adam Hsu；1963年1月8號—），台灣流行歌曲作詞人。喺世新大學編採科畢業。參與作詞嘅歌曲包括范曉萱《健康歌》、許茹芸《如果雲知道》等歌曲。做過大無限國際娛樂有限公司總經理、吾耳族娛樂事業股份有限公司企劃統籌、上華唱片主管、歌萊美唱片總經理、宇宙國際音樂副總經理、太空人音樂製作負責人。做過《超級星光大道》評審、《天才衝衝衝》《天才驚曲獎》評審、《超級紅人榜》評審同《華人星光大道》評審。2005年成立大無限國際娛樂。
許平和

許平和（印尼文：Kho Ping Hoo；1926年8月17號—1994年7月22號）係印尼華裔通俗小說作家，喺爪哇梭羅出世，主要係寫武俠小說。
許建平

許建平（粵拼：heoi2 gin3 ping4；1956年1月27號—2015年12月15號）係退役嘅中國足球員，遼寧大連人，司職守門員，曾經參加過1980年亞洲盃，後嚟加入大連萬達教練組執教大連萬達攞咗甲A（今日嘅中超）聯賽冠軍。
許建平喺2015年12月15號19:00（UTC+8）患肺癌冇得醫，喺大連嘅一間醫院死咗，終年59歲。
遙遠的她

《遙遠的她》係出自香港歌手張學友1985年所錄嘅唱片《遙遠的她AMOUR》入面嘅一首冠軍單曲，由寶麗金唱片公司首次喺1986年1月5號發行，監製係區丁玉。

獎
《遙遠的她》攞到1986年十大勁歌金曲，係當年唯一一首由新人歌手演唱從而入「十大勁歌金曲」嘅歌。
1986年十大勁歌金曲
勁歌第一季季選金曲
十大勁歌金曲
遙遠的她AMOUR

《遙遠的她AMOUR》係香港歌手張學友第二張粵語專輯，唱片製作人係歐丁玉，由寶麗金唱片公司製作，喺1986年1月5號出。

唱片反應
由於第一張專輯《Smile》喺香港大熱，令寶麗金唱片公司想栽培張學友，並將佢定位為公司內嘅主力主打新人，無論喺佢宣傳力度定係佢歌曲質量方面都被公司重視，令唱片嘅錄製過程一帆風順，加上佢自身嘅功底，喺唱片推出後，即刻做咗熱門，樂迷反映強烈。唱片嘅銷量媲美佢第一張專輯《Smile》，呢張專輯嘅銷量有35萬張（七白金）。
專輯入面有好多當時大熱，後來成為經典粵語流行音樂。其中有《月半彎》、《遙遠的她》、《Amour》等。
遞歸

遞歸（粵拼：dai6 gwai1 | 英文：recursion）係指一件物件用自己嚟定義佢自己，喺數學（包括電腦科學）同語言學經常會用到。

數學
數學好多時都會用到遞歸。例如，階乘可以咁定義：
，當中 。
當中 n > ０ 嘅時候佢就係用自己定義自己。
程式編寫嘅遞歸概念，基本同數學一致。例如，如果用 Scheme（一種 Lisp），上面嘅例子可以粗略咁直接譯做
(define (factorial n)
        (if (= n 0)
            1
            (* n (factorial (- n 1)))))
不過，因為編程嘅遞歸牽涉到有限嘅堆叠資源，真嘅程式唔可以寫得咁求其，因為  冇譯到，唔譯呢句可以導致無限遞歸，後果可以好嚴重。

語言學
睇埋：句法學
語言學都會用到遞歸，例如喺描述一個語言嘅文法嘅時候，名詞短語可能可以咁樣粗略描述：
NP → N
NP → Adj NP
第二個情形（NP → Adj NP，即係 ｢名詞短語可以係一個形容詞加一個名詞短語｣）亦都就係用自己定義自己。當然，呢個係一個假想嘅例子，真嘅語言唔會咁簡單。
呢種遞歸喺電腦科學都有用到，例如喺寫編譯器嘅時候，編程語言嘅語法都係用呢種文法來定義；實作嘅時候可能會用到編程嘅遞歸。
遞歸函數

喺電腦科學當中，遞歸函數（μ-recursive functions）係一類由自然數到自然數嘅函數。
遙距閱讀

遙距閱讀（英文：Distant reading）係文學理論上嘅一種研究方法，涉及用運算方法研究文學數據。簡單嘅例子包括用自然語言處理（指教電腦處理語言嘅做法）上嘅技術分析文學作品啲文字背後嘅數學規律。
遜清皇室小朝廷

遜清皇室小朝廷係滿清政府喺1912年2月12號遜位後，根據同當時嘅中華民國北洋政府簽嘅《清室優待條件》，喺紫禁城範圍入面保持住大清朝廷，自成一國。不過到1924年11月5號，嗰時發動北京政變嘅將領馮玉祥決定驅逐清室，發佈《修正清室優待條件》，解散咗呢個朝廷。
貝遊英倫

《貝遊英倫》（英文：England Go Go Goal!）係香港電視廣播有限公司製作嘅遊埠節目，由蔡思貝主持，喺2023年5月20號到5月27號逢禮拜六晚20:30－21:00喺翡翠台播。主持趁2023年英格蘭足總盃決賽之前遊覽英倫城市曼徹斯特同倫敦。
貝里茲

貝里茲（葡文：Beiriz）係葡萄牙波爾圖區一個堂區。總面積4.31平方公里，總人口3229人，人口密度749.2人/平方公里。
貝都因人

貝都因人（粵拼：bui3 dou1 jan1 jan4，英文：Bedouin）係喺沙漠曠野過遊牧生活嘅阿拉伯人。
貝里亞

貝里亞（Blair），又譯布里亞、白里亞，喺全球範圍入面，係一個姓氏。佢可以係：
貝理雅（Tony Blair），前英國首相。
Bonnie Blair（英文：Bonnie Blair）
貝魯特大爆炸

貝魯特大爆炸係2020年8月4號挨晚，黎巴嫩首都貝魯特貝魯特港一個貨倉發生嘅大爆炸。至少207人死，六千人幾傷。
黎巴嫩政府話，有成差唔多三千噸嘅硝酸銨冇跟安全守則擺喺港口度，呢啲係爆炸嘅原料。美國總統當勞侵話有可能係恐怖襲擊，但係美國國防部就話呢單嘢純屬意外。
呢單爆炸引發民眾發起反政府示威。2020年8月10號，總理迪亞卜宣佈引領內閣因為呢件事而辭職，獲得總統米歇爾·奧恩批准。
爆炸結束之後貝魯特嘅街景
貝達

貝達（阿拉伯文：البيضاء‎）係利比亞東北部綠山省入面嘅一座城市，人口250,000（2010年）。
阿爾貝達喺阿拉伯話入面解做白色。
貝鈞奇

貝鈞奇，SBS，BBS，MH，香港傳統親中陣營政治人、生意人（亞聯工程公司總經理）、體育界名人（香港足球總會主席），香港中華出入口商會會長。

政治參與
佢係香港親中派嘅支持者。喺2014年，佢有份贊助慶祝中國65週年嘅官方國慶晚會。

選舉經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特別行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

屋企
佢有個仔貝可泓。
貝雲積

貝雲積（粵拼：bui3 wan4 zik1，英文：Steven Charles Bergwijn，1997年10月8號—）係一個男足球員，佢嚟自荷蘭王國阿姆斯特丹，踢緊邊鋒，喺2014年正式出道。佢嘅球員冧巴係27號。

葳蕤史
呢節要加長。
佢曾經攞過或者提名過下面呢啲獎：
PSV燕豪芬
荷蘭甲組足球聯賽：2014–15年、2015–16年、2017–18年
告魯夫盾：2015年、2016年
個人
歐洲U-17足球錦標賽 最佳球員：2014年
歐洲U-17足球錦標賽 最佳陣容：2014年
荷蘭甲組足球聯賽每月最佳球員：2018年2月
荷蘭甲組足球聯賽每月最有潛力球員：2018年8月、2018年12月
阿索的故事

《阿索的故事》（英文：The Calling of a Bus Driver）係套2020年上畫嘅香港電影，由葉念琛執導，王菀之、姜皓文、梁漢文、蔡潔、林盛斌、邵音音、文雪兒、袁富華、夏韶聲同唐詩詠主演。電影用女巴士司機做主軸，係繼2004年亞洲電視劇集《八號巴士站站情》之後出現類似題材嘅香港影視作品。
阿維拉省

阿維拉省（西班牙文：Ávila）係西班牙卡斯提亞與利昂東南部嘅一個省，2021年人口有158,421。 省會係阿維拉。
阿索斯山

阿索斯山（Mount Athos）係希臘東北部嘅地方，係東正教會嘅「聖山」，直接由君士坦丁堡正教會管。
阿維達斯·沙邦尼斯

阿維達斯·沙邦尼斯係一個蘇聯、立陶宛籃球員。
阿維亞內達

尼古拉斯‧阿維亞內達 （西班牙文：Nicolás Avellaneda，1837年10月3號—1885年11月25號）係阿根廷律師、新聞從業員同政治人，1874年至1880年做阿根廷總統。
阿維斯陀文

阿維斯陀文（Avestan），係古波斯用嘅語言，喺鐵器時代到前7世紀用。
阿絲塔妮爾森

阿絲塔妮爾森（英文：Asta Nielsen，1881年9月11號—1972年5月25號）係丹麥默片女演員，1900年代到1930年代活躍。
阿維斯塔

阿維斯塔（Avesta）又叫做波斯古經，係瑣羅亞斯德教嘅經典。
阿維斯塔嘅意思，喺帕西語入面有知識或者福音嘅意思，而喺帕拉維語入面又可以解做「根基」或「原件」。

歷史
《阿維斯塔》大概喺公元前 550年至公元前 331年嘅阿契美尼德王朝時期成書，最初《阿維斯塔》分二十一卷，八百一十五章。根據維什塔斯普國王御旨，用咗一萬兩千張牛皮紙，用金針寫咗一式兩份，由於用金針寫，所以《阿維斯塔》嘅文字又叫做「金字」。
《阿維斯塔》主要用「帕拉維語」寫成，「帕拉維語」即係古波斯語，有啲似印度吠陀文獻所用嘅梵語。
兩份原文《阿維斯陀》嘅其中一份，早已經喺希臘阿歷山大大帝東征時連王宮一齊燒咗，另一份就俾阿歷山大帶咗返希臘，之後佢將書入面關於醫學、天文學同哲學方面嘅內容翻譯做希臘文之後，就將原文燒毀。所以《阿維斯陀》原文已經失傳，只有希臘文嘅部份譯本。
因為咁，對於《阿維斯陀》原文嘅各種研究喺嚴重缺乏史料下，有關《阿維斯塔》嘅好多背景其實都係推斷出嚟。
雖然喺薩珊王朝重新修訂過，修復咗大部份《阿維斯塔》，但係喺阿拉伯統治時期，又喺戰爭同異教逼迫入面毀壞咗好多，而流傳到而家嘅《阿維斯陀》就只係得返薩珊王朝時期嘅四份之一咁多。

伽薩 (Gatha)
又叫做「瑣羅亞斯德之歌」，係阿維斯陀最古老嘅部份，估計成書大約喺公元前十一世紀。伽薩嘅文字採用詩體，加上時代久遠，而且內容以哲理為主，所以就算專家，都唔係咁易睇得明。
關於伽薩嘅內容，主要係解釋善惡二元嘅宇宙觀，對於世界本源、形成同結局嘅睇法，以及由呢種二元論發展出嘅道德觀，世界觀同人生意義。

亞斯納 (Yasna)
「亞斯納」意思係「值得頌讚」，喺遠古雅利安人眼中，「值得頌讚」就即係話凡係有益、純善、永恆，都係值得頌讚，由於自然界諸神都有唔同優良道德品格，所以能夠作為人類信仰同崇拜嘅對象。而亞斯納嘅主要內容，就係頌讚呢個世上所有美好事物同現象。
亞斯納有好多神話故事，包括太陽神密斯拉、雨神泰斯特里亞、安娜希塔女神……等。

維期帕拉德 (Visparad)
「維期帕拉德」意思係「所有首領」。凡係帶嚟福利、有益於生活、會畀人增加歡樂幸福嘅善神、善行同善嘅造物，都相對於招致災禍、破壞生活，帶畀人類痛苦悲傷嘅惡神、惡行同惡嘅造物嚟講，都係優秀、傑出同上等，而維期帕拉德就係頌讚呢啲善神、善行同善嘅造物。
由於維期帕拉德入面有好多對於祭祀用品、禮儀等描述，所以又叫做「祭儀書」。

亞什特 (Yasht)
亞什特同亞斯納嘅主旨大致相同，都係以頌讚天神為主，分別在於亞斯納主要係善神喺意義上嘅頌讚，而亞什特就喺具體上頌讚比較重要嘅天神。
亞什特係現存《阿維斯陀》入面篇幅最長，亦係最生動有趣嘅部份，佢有大量原始神話同喺神話基礎上改編而成嘅雅利安人帝王英雄傳說，係瑣羅亞斯德教神話體系中重要部份。

萬迪達德 (Vandidad)
「萬迪達德」意思係「趕鬼方法」，喺瑣羅亞斯德創立瑣羅亞斯德教之後，當時好多原有宗教針對瑣羅亞斯德教而進行攻擊，萬迪達德呢個名稱就係針對呢啲攻擊瑣羅亞斯德教嘅異教而起。
而家嘅萬迪達德總共有二十二章，其中第 4 至 17 章主要講教徒應該點遵循禮儀同戒律，例如遺反教規應實行嘅各種懲罰，以及應點樣處理屍體、怎樣避開唔潔淨嘅嘢、點樣醫病同點樣懺悔、贖罪等，可以話係一本律法書。

胡爾達‧阿維斯陀 (Khordah-Avesta)
「胡爾達」即係「小」嘅意思，胡爾達‧阿維斯陀嘅意思，就即係精簡版嘅《阿維斯陀》，原本唔屬於阿維斯陀，而係喺薩珊王朝時嘅修定版，但由於好多《阿維斯陀》原著已經失傳，而精簡版嘅《阿維斯陀》又保留咗一啲失傳部份，因為咁而令胡爾達‧阿維斯陀變得重要。
鄭安庭

鄭安庭（葡文：Zheng Anting，1973年—）係澳門立法會議員，由2013年做到而家，本身係澳粵同盟成員。
鄭家藍

鄭家藍，係大韓民國嘅一個男藝人同埋演員。
鄭家富

鄭家富（Andrew CHENG Kar-foo；1960年4月28號—），花名「橡筋褲」、「冚家富」，係執業律師，香港立法會新界東選區議員（第一至四屆）。佢係泛民主派嘅一員。

簡介
鄭家富響慈幼英文學校讀中學，之後曾經就讀浸會書院、澳洲新南威爾士大學、悉尼大學同香港大學，攞到碩士學位。
鄭家富原本係民主黨員，但係就香港2012年政改方案嘅立場，同黨友意見唔夾，決定退出民主黨。
2016年，佢參加第6屆香港立法會選舉嘅新界東選區地區直選，由於佢同范國威、任啟邦團隊互相𠝹票嘅關係，結果落選，未能重返立法會。

屋企
鄭家富祖籍廣東潮州，香港出世。佢係天主教徒，同老婆陳桂英有兩個仔女。
鄭家大屋

鄭家大屋（粵拼：zeng6 gaa1 daai6 uk1）係喺澳門歷史城區嘅其中一躉建築，鄭觀應嘅故居。
陳李濟

陳李濟（粵拼：can4 lei5 zai3）係中國廣東廣州嘅製藥公司，1600年成立，廣州廠喺海珠區廣州大道南1688號，香港廠喺柴灣利眾街40號。佢既係中國四大中醫藥堂之一同中華老字號，又係俾健力士世界紀錄大全登載過「世界上最長壽嘅藥廠」，甚至入選過國家級非物質文化遺產名錄。而家中國大陸地區商標喺中共建政後由廣藥集團屬下嘅工廠廣州白雲山陳李濟藥廠有限公司擁有，港澳臺同海外地區商標由香港陳李濟藥廠有限公司擁有。呢間嘢主要出帶中藥成份嘅藥品，尤其係舒筋健腰丸、烏雞白鳳丸、喉疾靈、枇杷潤喉糖、咳喘順丸喺兩廣地區出嗮名。

名
藥廠係由廣東南海人陳體全同李昇佐負責成立，個舖名嘅主要代表「陳李同心，合作濟世」含義。
藥廠喺香港同海外嘅英文名係成立時嘅傳統粵式郵政式拼音「Chan Li Chai」；而廣藥陳李濟喺1949年之後被改成普通話拼音「Chenliji」，同好多國有企業嘅做法一樣，到而家都未恢復。
陳杏妍

陳杏妍（粵拼：can4 hang6 jin4，英文：Colleen Chan，1973年11月4號—2014年10月24號），曾經用藝名陳開心、陳雨書，係香港電影演員，亦係香港導演陳勳奇個女。佢1998年出道，出道作品係佢亞爸執導嘅《上海探戈》，而最後一套參演作品，亦係佢亞爸執導嘅電影，叫《緣來是遊戲》，馬國明都有份拍。
2014年10月24號，陳杏妍懷疑因為情緒病而喺將軍澳寶林邨墮樓，享年40歲。
陳朝琴

陳朝琴係臺灣政治人物，曾經係北投區豐年里里長。

涉嫌買兇殺害議員好友陳進棋
佢23歲參選北投豐年里里長，曾經得到由細玩到大，國民黨嘅陳進棋支持。但去到2002年，佢想參選台北市議員，引發尋求連任嘅陳進棋不滿，陳進棋認為兩人選票重疊，但陳朝琴堅持參選，2人恩斷情絕。之後陳朝琴買兇殺人，搵咗太陽會殺手董智泰，喺同年11月16號陳進棋一次競選連任嘅宣傳活動期間，當街開4槍狙殺陳進棋。佢初初仲喺靈堂飆戲假哭，令好多人都以為事件同佢無關，但最終殺手供出佢先係主謀。

被指恐嚇台北市議員王威中、高嘉瑜
喺2015年11月，台北市議員王威中、高嘉瑜揭露位在台北市忠孝東路4段嘅微風廣場有違建問題並且已經被罰款。王、高兩人之後爆料話，佢哋喺現場會勘嗰陣，陳朝琴約2人吃飯，又向對方暗示唔好喺市政總質詢時提出呢件事，令佢哋覺得被恐嚇。
閏八月廿八

閏八月廿八係黃曆閏年時閏八月第廿八日。因為閏八月唔係年年有，平時紀念都會響八月廿八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初一

閏六月初一係黃曆閏年時閏六月第一日。因為閏六月唔係年年有，平時紀念都會響六月初一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿二

閏八月廿二係黃曆閏年時閏八月第廿二日。因為閏八月唔係年年有，平時紀念都會響八月廿二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月

閏六月係黃曆一個閏月，響六月之後。閏六月係閏年先可能有，係嗰年第七個月。
閏六月三十

閏六月三十係黃曆閏年時閏六月第三十日。因為閏六月唔係年年有，平時紀念都會響六月三十。呢日淨係大月嗰陣先有。如果閏六月係大月，就係閏六月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿五

閏八月廿五係黃曆閏年時閏八月第廿五日。因為閏八月唔係年年有，平時紀念都會響八月廿五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿六

閏八月廿六係黃曆閏年時閏八月第廿六日。因為閏八月唔係年年有，平時紀念都會響八月廿六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿四

閏八月廿四係黃曆閏年時閏八月第廿四日。因為閏八月唔係年年有，平時紀念都會響八月廿四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月二十

閏六月二十係黃曆閏年時閏六月第二十日。因為閏六月唔係年年有，平時紀念都會響六月二十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初七

閏六月初七係黃曆閏年時閏六月第七日。因為閏六月唔係年年有，平時紀念都會響六月初七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
賈炳達道公園

賈炳達道公園，香港公園之一，遊樂場之一，喺九龍城賈炳達道， 九龍寨城公園邊，英文叫Carpenter Road Park。行政上歸九龍城區。設施有硬地球場、籃球場、排球場、單車徑、單車場、 緩跑徑、健身徑。以及七人足球場。
賈維斯島

賈維斯島（英文：Jarvis Island）喺大洋洲萊恩群島中部，赤道附近，無常住居民，係美國無建制領地同埋自然生態保護區。
賈誼

賈誼（前200年—前168年），亦叫賈生，洛陽人。係西漢初期嘅大臣、思想家同文學家。喺漢文帝在位期間佢做咗太中大夫、長沙國同埋梁國嘅太傅。
賈立賢

賈立賢（1990年7月12號—；英文：Ari Calangi），係澳門男歌手。佢有菲律賓、西班牙同印尼三個血統。

經歷
2010年，佢喺聖若瑟大學畢業。2011年，佢喺伯克利音樂學院畢業。2016年，佢參加浙江衛視《中國新歌聲1》並加入汪峰隊伍。

音樂作品
呢個表唔完整，歡迎加料。
《太太太耐斯》（為黃麗玲寫）
《一起來》
賈軼男

賈軼男（粵拼：gaa2 jat6 naam4；簡化字：贾轶男；1978年8月24號—），係中國大陸音樂製作人。

經歷
2004年，佢組咗「摩登泡泡」樂隊。2009年，為汪峰專輯《信仰在空中飄揚》做製作人。2009年，攞到「第九屆全球華語歌曲排行榜－年度最佳製作人獎」。2013年，喺汪峰「存在」全國超級巡演做音樂總監；同年，做咗《中國好聲音第二季》汪峰隊嘅夢想導師。佢喺《歌手2018》第一期為汪峰編曲。
賈維斯曲卡

賈維斯布蘭森曲卡（英文：Jarvis Branson Cocker，1963年9月19號—）係英國音樂家，最出名係果占樂隊主唱，1990年代中期英倫搖滾靈魂人物之一。

私人生活
賈維斯曲卡喺雪埠出世。佢老竇麥曲卡（英文：Mac Cocker）係DJ同演員，喺賈維斯曲卡七歲時掉低全家搬去澳洲悉尼，賈維斯曲卡同佢家姐就噉同佢哋老竇失去聯絡近卅年，到1998年先至見返面。佢阿媽獨力揍大兩姊弟，仲係英國保守黨議員。
賈詡

賈詡（147年—223年8月11號），字文和，涼州武威人。喺三國時期曹魏嘅謀士、大臣。亦喺西漢學者賈誼嘅後人。220年，做太尉同魏壽鄉侯。
雞公頭

雞公頭，係香港新界北區吉澳一個海角，喺雞公嶺以東，吉澳嘅最東面。
雞同鴨講

雞同鴨講（英文：Chicken and Duck Talk）係1988年上映嘅港產片，由高志森執導，于仁泰監製，許冠英、張艾嘉、吳啟華、盧冠廷、谷峰等主演，重有許冠傑客串演出。

劇情簡介
許記燒鴨係香港街知巷聞嘅街頭風味美食，雖然店鋪簡陋陳舊，不過憑住老闆老許（許冠文 飾）嗰一手出色嘅燒鴨技巧，依然呢引到好多食客去幫襯，生意好旺，不過老許對員工非常刻薄，唔單止要加班、雞碎嘅人工，員工都好多埋怨。不過喺某一日，對面嘅鋪頭開咗一間西式炸雞店，許記燒鴨嘅災難就開始喇。老闆丹尼（吳啟華 飾）以先進嘅理念推廣佢嘅西式快餐，講求衛生同舒適，好快就將老許嘅客人搶走。危機當前，老許諗出各種辦法應對，而丹尼亦企圖將燒鴨店置於死地……。
雞仔峒

雞仔峒（Kai Tsai Tung），又叫橫嶺（Wang Leng），係香港嘅山，海拔高311米，喺大埔區，附近範圍劃咗入船灣郊野公園。
雞仔餅

雞仔餅（粵拼：gai1 zai2 beng2）原名小鳳餅（siu2 fung6 beng2），係一種廣東嘢食，原產自廣州河南嘅成珠樓。而家嘅雞仔餅用南乳、芝麻同冰肉整。

史
内文：成珠小鳳餅
清咸豐五年（1855年），怡和行行商伍紫垣接待一位外地客官，嗰個客官想試下啲廣東點心，咁啱得咁巧點心師傅唔響道，伍紫垣騰嗮雞嗰陣，婢女小鳳諗到條巧，將平日自己整嘅一種餅攞嚟招待客官，客官大人食過之後有讚無彈。事後，伍紫垣了解咗爾種餅嘅整法。原嚟，婢女小鳳次次將伍家接待客人嗰時食剩嘅冷飯菜汁整埋佢，加啲梅菜同麵粉做餅，烘乾之後攞嚟食。但係，呢隻餅居然甘香酥脆、油潤可口。伍紫垣受到啟發，就等成珠樓嘅師傅按返噉做，起個名叫「小鳳餅」。後嚟成珠樓用雞仔圖案做嘜頭，所以有「雞仔餅」呢個名。
雞冠井美智子

雞冠井美智子 ，係日本嘅一個女藝人同埋配音員。
雞公

雞公，書面語公雞，係公嘅雞，特徵係通常都會有一隻又大又紅嘅雞冠喺頭頂。清晨時份，雞公會啼。雞公亦都幾有鬥心，可以用嚟鬥雞。
雷蒙德·卡特爾

雷蒙德·卡特爾係一個英國、美國心理學家、大學教員。
雷索維亞

雷索維亞（英文：Asseco Resovia）係波蘭熱舒夫嘅職業排球球會，依家打緊波蘭男子排球聯賽。
雷耶威尼斯

雷耶威尼斯（英文：Reyer Venezia）係意大利威尼斯嘅職業籃球球會，依家打緊意大利籃球甲級聯賽。
雷聲

雷聲（粵拼：leoi4 sing1；1984年3月7號—）係中國男子劍擊運動員，天津人。2000年入選為廣東擊劍隊，2002年成為中國國家劍擊隊嘅成員，曾經喺2004年攞過世界青年錦標冠軍。

生平
雷聲喺1984年3月7號喺天津出世，3歲時跟阿爸到廣東廣州住。1994年底入咗體校參加劍擊運動。2000年時入選廣東劍擊隊而參加咗2001年嘅九運會。由於佢喺九運會表現比較出色，所以2002年11月入選國家隊。
2004年第一次出征，到保加利亞參加世界青年劍擊錦標，同隊友朱俊、黃良財喺花劍男團細項決賽攞咗冠軍。2005年嘅十運會凈攞咗亞軍。2006年2月同5月喺伊比利亞半島攞咗冠、亞軍，同年10月喺拖連奴辦嘅世界錦標攞咗季軍。2007年期間舉辦嘅4項大型劍擊錦標亦包攬咗冚唪唥冠軍。
2008年夏季奧林匹克運動會期間亦攞咗男子單人花劍第八。2009年十一運會期間同2010年嘅2次世界盃、2012年奧運會攞過個人冠軍。
2014年青奧會期間被入選為形象大使，同年喺仁川辦嘅亞運會做咗撐旗手。
2016年8月3號晚黑，雷聲成為2016年奧運會嘅旗手。
雷莊𠒇

雷莊𠒇（粵拼：leoi4 zong1 ji4，英文：Juliette Louie，1994年6月13號—）係2017年度香港小姐競選嘅冠軍兼最上鏡小姐；2018年度國際中華小姐競選季軍；2024年度環球小姐香港賽區季軍。

簡歷
雷莊𠒇鄕下廣東臺山，喺加拿大愛民頓出世，溫哥華大，7歲回流香港，讀過港島中學，2011年再返加拿大讀高中，休學咗一年，再入多倫多大學讀學士，主修僱傭關係，副修英文寫作修辭，2016年畢業，之後做過演員同模特兒工作。
雷莊𠒇有好多本唔同國家嘅護照。

參加選美
雷莊𠒇喺2017年參加香港小姐競選順利入圍，參選期間唔算熱門。雷莊𠒇喺決賽最後評判投票入面，本嚟佢同另一佳麗何依婷同票打和，最後由總評判鄭裕玲決定將冠軍頒畀佢，何依婷就得亞軍。
雷莊𠒇話佢卸任港姐冠軍之後唔會留響香港，會返加拿大發展。佢話自己唔適合香港嘅節奏。

屋企
雷莊𠒇老豆雷葆文係香港十大傑出設計師，被稱為「設計多面手」，身家好疊水，香港同海外都有樓揸手。佢重有個細妹同細佬。
雷耶斯

雷耶斯（西班牙文：José Antonio Reyes，1983年9月1號—2019年6月1號）係西班牙一名足球員，喺Utrera（英文：Utrera）出世，踢過阿仙奴、皇家馬德里、馬德里體育會、西維爾足球會、埃斯特雷馬杜拉。
佢原本喺西班牙甲組足球聯賽中型班西維爾踢波，2004年突然畀英格蘭超級足球聯賽球會阿仙奴以高達2,000萬英鎊轉會費收購咗。嗰陣時唔少評論都質疑阿仙奴嘅收購，因為雷耶斯嗰陣時喺西維爾嘅表現唔算突出。事實上雷耶斯喺踢阿仙奴嘅第一場就入咗個烏龍波，之後又成日公開話適應唔到英國嘅環境。最後阿仙奴喺2006-07年球季將雷耶斯借咗去西甲豪門皇家馬德里。
喺皇家馬德里嗰一年，雷耶斯不斷受到傷患困擾，加上要改踢唔係幾擅長嘅右中場位置，限制咗雷耶斯嘅發揮，亦令佢始終踢唔返以前喺西甲時嘅表現。不過佢喺聯賽最後一個星期嘅賽事贏返球迷的歡心，因為佢喺下半場後備上陣，重梅開二度，令球隊反勝對手，幫皇馬喺最後一個星期以同分但係好啲嘅對賽成績贏咗巴塞隆拿，攞返失落咗四年嘅聯賽冠軍。賽季完咗之後，佢冇返返英國，重加盟咗都喺馬德里市嘅馬德里體育會。
2008/09賽季，雷耶斯畀人借咗去葡萄牙嘅賓菲加。2012年，雷耶斯返去西維爾踢。其後先後轉投愛斯賓奴、科爾多瓦、新疆天山雪豹同埋埃斯特雷馬杜拉。
雷耶斯喺2019年6月1號車禍喪生，終年35歲。
雷蒙·阿隆

雷蒙·阿隆係一個法國新聞工作者、哲學家、作家、政治學家、社會學者、教授、經濟學家。
除

用蘋果嚟解釋20/4=5，用口講就係「二十除以四等於五」。
除（英文：division）係數學運算一種，現代數學會以乘除表示。除法入門一般會以自然數介紹，由大數相減多次細數講解。亦有說以乘嘅相反講解。加、減、乘、除，合稱四則運算。

定義
喺整數除法入面  讀做  除以  等於  餘 ，
當中  叫被除數， 叫除數， 叫商數， 叫餘數。
可以寫成  叫做除法原理。
當餘數  時，叫做  被  整除，寫做 。

代數性質
餘數細過除數。
除法係有左結合律嘅，即係話如果連續嘅除法，無寫括號嘅話，係由左做到右：
除法對加減數有右分配性，即係
呢一點佢同乘法一樣，因為乘法都有，但係除法係無左分配性嘅，因為一般嚟講: ，例如 ，但係 。
呢點就同乘法唔同，乘法係同時有左分配性同右分配性，即係話乘法係有分配性質嘅。
除以0

除以0係指將一個數用0去除，分數上可以用（係被除數）表達。皆因無一個數可以由0相乘去產生（除咗0自己），所以除以0係無定義。
除夕

除夕（粵拼：ceoi4 zik6）係指舊曆最後一日，通常都係係十二月三十（俗稱年三十、大年三十），如果嗰年臘月得廿九日，除夕就係十二月廿九（俗稱年廿九）。
嗰晚傳統上會食團年飯、賣懶、派壓歲錢、守歲、放炮仗、迎財神。
喺中文語境，「大除夕」同「除夕」有時會撈亂嚟講，農曆除夕同公曆除夕都一樣叫「除夕」，或者一樣叫「大除夕」。

廣東除夕習俗
廣東人喺除夕前一、兩日會大掃除，就係所謂既「年二八，洗邋遢」，寓意係將啲唔好既嘢洗走。喺香港，香港人會喺除夕晚，一家大細一齊食團年飯；食團年飯既寓意係全家人整整齊齊，團團圓圓。新界圍村既原居民會喺除夕食盆菜。香港人仲會喺食完團年飯之後，一家大細行花市。而潮州人會喺除夕日，一家老少換新衫，然後「祭祖」，祭品同埋儀式同平時「祭祖」差唔多。另外，香港人，尤其係潮州人，有除夕夜守歲既習慣。

除夕守歲習俗
除夕既守歲風俗，最早係喺南北朝時期，當時就有「一夜連雙歲，五更分二年」既講法。到咗唐朝，除夕守歲既風俗變得好普遍，就好似唐太宗李世民既〈守歲〉詩「暮景斜芳殿，年華麗綺宮。寒辭去冬雪，暖帶入春風。階馥舒梅素，盤花卷燭紅。共歡新故歲，迎送一宵中」，佢所講既「共歡新故歲，迎送一宵中」就係形容唐朝除夕守歲既習俗。
院體畫

院體畫，簡稱「院畫」：狹義上係指中國古代皇室宮廷畫家嘅畫作，喺宋朝最興盛，反映仕女同仕大夫等嘅宮廷題材。
除代數

喺抽象代數入面，除代數係指可以做除數（唔可以除以0）嘅代數。
陣列編程

陣列編程（英文：array programming）係一種編程範式，啲編程答案畀部機同時對一拃數值做運作。
選擇公理

選擇公理（英文：Axiom of Choice，簡稱AC）係數學入面一條集合論公理。佢有幾種表達方式，其中一種係，畀一個由索引族標籤嘅集合族，當中每一個集都唔係空嘅，咁就存在一個方法，係每個集入面揀一個元素出嚟，形成。另一個表達方法係，存在函數，符合，呢個函數叫做選擇函數。
選擇架構

選擇架構（粵拼：syun2 zaak6 gaa3 gau3；英文：choice architecture）係指將啲決擇展現畀決策者睇嘅方法。用唔同方法將啲決擇展現畀決策者睇可能會左右決策者嘅決策。
例子可以睇吓輕推理論嘅嘢。
選民

選民（英文：Elector）係指喺一個選舉度有權參與投票嘅人。

香港
香港地方選區選民需要符合以下條件：
香港特別行政區護照條例（第539章）中所指嘅香港特別行政區永久性居民；
通常喺香港居住；
已經年滿18歲；
持有身份證明文件，例如香港永久性居民身份證；
並冇喪失登記為選民嘅資格。
以下人士會喪失登記為選民資格：
根據《精神健康條例》（第136章）被裁定因為精神上冇行為能力而冇無能力處理同管理佢嘅財產同事務嘅人；
任何武裝部隊成員。
選擇性失憶症

選擇性失憶症（英文：selective amnesia）係失憶症嘅一種，指患者零舍唔記得咗一部份嘅記憶。
選擇性留存

選擇性留存（英文：selective retention）係有關記憶嘅一種現象，指人零舍能夠準確噉記住同佢哋嘅興趣或者價值觀相近嘅信息。
選擇月刊

《選擇》月刊係香港消費者委員會出版，以產品測試為主題嘅雜誌，喺1976年11月創刊，每個月嘅15號出版。雜誌會刊登消費者委員會進行嘅產品測試、服務調查同研究報告。

內容
《選擇》月刊嘅內容以消費者委員會進行嘅產品試驗、服務調查以及研究報告為主，務求向香港嘅消費者提供公正以及客觀嘅消費資料。值得留意嘅係，呢本月刊並唔接受商業廣告，以保持中立形象。
選擇題

選擇題係一種功課、測驗、試題嘅類型或問答方法，喺一組嘅選項之中，揀出一個或者多個正確（或比較適合嘅）答案。選擇題嘅英文係Multiple choice question（簡稱MC或MCQ），直譯係多項選擇題，通常一般考試嘅選擇題，每題只可以揀一個答案，若果係復式選題（可以選擇多個一項），會喺題目度有指明。

種類
選擇題有許多類型，一般有單項選擇題、多項選擇題（唔同於英文嘅Multiple Choice）、唔定項選擇題等。

計分方式
有啲選擇題純粹以答啱畀分，答錯或唔答冇分；有啲就答啱畀分，答錯扣分，唔答畀零分。

例子
以下列出單項選擇題嘅例子，粗體為正確答案。
畀定方程式，請問，係幾多？A) 4B) 10C) 0.5D) 1.5E) 8
下面邊一個城市唔係廣東城市？A) 柳州B) 茂名C) 河源D) 揭陽E) 雲浮
下面邊一個城市係德國嘅首都？A) 孟買 B) 烏蘭巴托C) 莫斯科D) 柏林
請判斷以下陳述：「國際天文學會於2006年宣布：太陽系只有八大行星；冥王星唔再存在喺太陽系之中。」A) 正確B) 錯誤C) 部分正確D) 無從判斷
《春江花月夜》包含三個相關嘅主題，喺第一個主題中，作者透過景物嘅描寫，營造一個點樣嘅世界？A) 清朗亮麗B) 幽深凄冷C) 煩水迷離D) 壯闊瑰奇

優點
若果出題目嘅人接受過良好嘅訓練，而題目嘅質量能夠有所保證，噉作為測試項目，選擇題係一個非常有效嘅方式。

缺點
選擇題嘅缺點係，就算嗰題唔識答，答題者都可以亂撞，有機會撞啱攞到分。
選校困難症候群

《選校困難症候群》（Schooling Decidophobia），係香港電視娛樂製作嘅生活資訊節目，2018年10月12號到11月2號逢禮拜五20:00-20:30喺ViuTV播，由鄭萃雯主持。節目搵四位小朋友同家長參加學習營，接受唔同教育模式指導，透過遊戲同家長親身體驗，睇下邊種最好。
選擇堅強

《選擇堅強》係中國樂隊指南針出嘅第一張專輯。喺1993年6月1號由星蝶文化發行。

簡介
呢隻碟收錄咗10隻歌。
選擇性執法

法律上，當警察、檢察官等政府官員行使執法自由裁量權時，就會出現選擇性執法，即選擇是否行使或如何懲罰違法者的權力。執法者會有偏見地行使執法自由裁量權，例如基於種族偏見或是腐敗因素。通常選擇性執法被認為是一種法律濫用行為和對法治的威脅。
喺某啲情況下，選擇性執法可能係可取嘅。例如，對青少年進行口頭警告可以有效地改變佢哋嘅行為，此時可以唔需要對佢哋訴諸法律懲罰，而且仲可以減少政府嘅法律費用。喺其他情況下，選擇性執法可能係唔可避免嘅。例如，要警察向佢哋所見到嘅每一個超速駕駛者開出交通罰單可能係唔切實際嘅，所以警察可能別無選擇，只能將懲罰對象鎖定喺啲最魯莽嘅駕駛員身上。

香港
政府針對一啲支持黃色經濟圈參與商舖嘅執法行動，被一啲人批評係選擇性執法。其中光榮冰室荃灣店半個鐘兩度被查。另外，喺太子嘅「黃店」青花亭亦表示每日收到好多電話騷擾同訂座甩底等滋擾行為，《飲食男女》亦喺現場實測後指出執法部門對「黃店」同「藍店」待遇有唔同，例如警員喺量度枱與枱距離時對「黃店」同「藍店」會採用唔同標準，令到黃絲帶陣營覺得「藍店更危險，黃店更安全」咁話，而民建聯前北區區議員鄧根年涉嫌違反限聚令大宴親朋等就無人被檢控。泛民主派立法會議員許智峯覺得警方藉「限聚令」打壓黃店。而《香港國安法》生效之後，打壓力度進一步加強。
馮偉光

馮偉光，香港記者同埋傳媒人，於1985年喺香港中文大學新亞書院社會科學系畢業。1989年，馮偉光做《百姓》雜誌月刊記者。1997年開始喺《蘋果日報》筆名盧峯撰寫社論，其後做《蘋果日報》英文版執行總編輯。
2021年6月27日，馮偉光喺香港國際機場準備搭飛機去英國時，被香港警務處國家安全處以涉嫌勾結外國勢力罪名拉。
2021年12月，馮偉光申請保釋被拒。
馮仲佳

馮仲佳，香港親中派政治人物兼飲食界人士，錦興粉麥面食品董事總經理，主張愛國者治港。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。
馮俊彥

馮俊彥（粵拼：fung4 zeon3 jin6；1984年2月18號—）係退咗役嘅中國足球員，廣東廣州人，司職中場，曾經效力過中超嘅廣州恆大。

生平
馮俊彥最先喺廣州青年隊出道，代表由廣州二隊搞嘅香雪晨曦（今日嘅晨曦體育會）參加過港甲。2003年夏加入廣州一隊，重喺嗰年7月5號作客對陣廈門紅獅（2008年解散）嘅比賽當中出場，由於佢表現比較出色，好快升成球隊嘅主力右前衛，同年11月5號作客對陣哈爾濱蘭格（2004年解散）時射入個人生涯第一個入波。之後幾個賽季一直係廣州隊右前衛嘅絕對主力。
2007年因傷病而淪落到替補，但廣州醫藥升入中超後，俾教練沈祥福改成後腰，重喺2008年7月初重新霸返主力。2009年中超打嗮之後，佢代表廣州隊喺聯賽入面出場160次，超過呂建軍成為代表廣州隊喺職業聯賽入面，出場最多嘅球員。
2010年，因中國足壇爆假波醜聞，廣州隊被罰降級。雖然馮俊彥留喺波隊，2010年幫過波隊時隔一年入返中超，但2011年，由於廣州恆大買咗楊昊、趙源熙等有國家隊經歷嘅後腰，馮俊彥再次淪落爲替補，成個賽季凈出場6次，但冇影響到廣州恆大攞咗頂級聯賽史上第一個冠軍。2012年，由於球隊殺入亞冠，馮俊彥先有返穩定嘅出場機會。
2014年中超聯賽第七輪打完，馮俊彥喺廣州隊連續11個賽季有入波。
2015年2月18號，馮俊彥正式喺微博宣佈掛靴。之後同年8月8號加入咗廣州廣播電視台嘅廣州跑男節目做比賽嘉賓。

球員生涯
1其它盃包括中國足球超級盃同FIFA球會世界盃。
馮俐頤

馮俐頤（英文：Kathy Fung，原名馮秀華，1988年8月12號—）係香港女模特兒。2012年至2019年1月做過無綫電視藝員，喺遊戲節目《五覺大戰》做「神獸天使」「心思獅」，亦喺電視劇《大帥哥》做日本高級料理女體盛「上菜員」島田惠。佢亦客串過電影《喜愛夜蒲》。
2018年年頭同星加坡一名生意人註冊結婚，2019年1月同無綫電視完約後冇再續約，轉戰星加坡拍電視劇。喺無綫電視嘅告別作係《白色強人》，飾演一名護士。

電視劇
爾個係動態嘅未完成一覽表，內容可能隨時會變，所以呢個一覽表可能都唔會補充完整。歡迎你隨時修改並補返來源。
馮健忠

馮健忠，香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
馮偉昌

馮偉昌係香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。
馮偉衷

馮偉衷（英文：Aloysius Pang Wei Chong；1990年8月24號—2019年1月23號），原名馮偉忠，係新加坡影視男演員及歌手，曾經係新傳媒私人有限公司旗下部頭合約藝人，亦係新傳媒八公子之一。
2019年1月，佢喺紐西蘭履行國民服務嘅時候意外受重傷，其後不治。
香辣吞拿魚壽司卷

香辣吞拿魚壽司卷（英文：Spicy tuna roll），係一種壽司卷，上面舖咗浸吞拿魚，通常用嚟點是拉差辣椒醬同辣蛋黃醬。
香通寺

香通寺（粵拼：hoeng1 tung1 zi6*2；老撾文：ວັດຊຽງທອງ）係老撾龍帕邦嘅一座佛寺，直到1975年重係皇家寺院。1995年隨龍帕邦被定為世界文化遺產。2015年攞亞太地區文化遺產保護榮譽獎。

史
1559年，瀾滄王朝國王帕兵招落令起寺，第年落成。
1880年，加起三藏圖書館，愛嚟收藏佛教典籍。
1961年，加起鼓樓。
香里奈

香里奈 ，係日本嘅一個女演員。

拍過嘅作品一覽
呢個表唔完整，歡迎加料。
深呼吸的必要 （2004年） - 主演立花ひなみ
天國之本屋～戀火 （2004年） - 由衣
海猿 （2004年） - 松原繪里加
香蜜湖站

香蜜湖站係深圳地鐵1號線一個站，喺香梅路同香蜜湖度假村之間嘅深南中路。個站2004年12月28號啟用。
香蕉蛋糕

香蕉蛋糕係用香蕉做主要材料嘅蛋糕，可以將香蕉肉整成蓉撈落個蛋糕一齊焗，亦可以係焗完蛋糕後放香蕉肉。
香蜜湖街道

香蜜湖係中國廣東深圳福田區下邊嘅一個街道，叫香蜜湖街道，下轄10個社區。
邱太三

邱太三（1956年8月30號—），係台灣政治人，民主進步黨員，臺中市大甲區人，國立臺灣大學法律學系畢業。而家係中華民國大陸委員會主任委員。
邱允恭

邱允恭，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
邱吉爾航天發射場

邱吉爾航天發射場（英文：Churchill Rocket Research Range；法文：Base de lancement de fusées de recherche de Churchill）位於加拿大曼尼托巴省邱吉爾市，係一座已經除役嘅航天發射場。發射場嘅主要任務係發射次軌道探空火箭，對大氣層上半層進行研究。另外，由於發射場位於北極光多發區內，因此亦都會對北極光進行研究。從投入使用到除役，邱吉爾航天發射場一共進行過超過3500次火箭發射。
邱吉爾航天發射場嘅原址喺1988年被指定為加拿大國家歷史遺址。
邱吉爾

邱吉爾爵士（Sir Winston Leonard Spencer Churchill，1874年11月30號—1965年1月24號）係英國政治人、演說家、軍事家同埋作家，曾經喺1940年到1945年、1951年到1955年期間擔任英國首相。

生平
邱吉爾嘅阿爸 Lord Randolph Churchill 係英國財務大臣，但邱吉爾細個嗰陣成績好差，成日俾先生鬧，所以就送咗佢去軍校讀書，佢非常適應，重成日攞第一，成日俾老師讚。
畢業後，佢去印度做嘢，撞正印度獨立戰爭，佢即刻請假做記者，靠住仔細描述同大膽言論，寫咗第一部著作《馬拉坎德野戰軍紀實》，令佢一舉成名。

邱吉爾俾波耳人俘虜
喺1899年第二次波耳戰爭爆發，嗰陣仲係位記者嘅邱吉爾去咗南非。喺1899年10月30號，邱吉爾到咗開普敦。喺兩個禮拜之後，喺邱吉爾搭緊嘅裝甲列車經過波耳人嘅領地嗰陣，佢坐緊嘅裝甲列車俾波耳軍突擊。之後邱吉爾就被波耳人俘虜咗。
佢返英國之後成為海軍總長，一直都有唔錯嘅表現，但第一次世界大戰期間嘅一次錯誤決定令到英國損失一億元，重俾人炒咗。
第二次世界大戰期間，佢靠住一番言論，成為英國首相，之後打敗希特拉同納粹德國，成為第二次世界大戰嘅重要人物。
佢係英國人心目中嘅英雄。
有啲文話佢係左優。
邱啟昌

邱啟昌，香港親中派黑社會政治人物，屬於和勝和，元勝堂堂主，香港啟昌龍獅會創辦人。
2019年，佢有份參與七二一元朗襲擊事件，去到同年9月20日被捕。
邱士峻

邱士峻（1986年—）係台灣藝人，2011年參加亞洲電視嘅亞洲先生競選。
邱北

邱北係中國雲南文山一個縣，總面積4997平方公里，人口45萬。
駿業街

駿業街係香港九龍觀塘一條馬路，南面連住海濱道，經偉業街、鴻圖道，連住巧明街、駿業里。
駿河國

駿河國係古代日本嘅一個令制國，屬東海道地區，位置約莫係家下靜岡縣東北部。
駿發花園

駿發花園（英文：Prosperous Garden）係香港房屋協會嘅出租屋邨同埋「市區改善計劃」屋苑，喺香港九龍油麻地新填地街、東莞街、澄平街同埋眾坊街交界。屋苑總共有五座，其中四座用嚟賣，有896個單位，另外一座用嚟出租，有668個單位。

背景
駿發花園前身係由霍英東起嘅公眾四方街唐樓群。塊地係1953年嗰陣，霍英東同嘉道理家族買嘅，呢個項目對日後香港嘅地產發展有好深遠嘅影響，佢係第一個項目有售樓書安排，又係第一個樓盤引入分期付款嘅制度，呢兩個模式後來畀好多發展商仿效，漸漸變成咗香港賣樓嘅規矩。
房協喺1970年代推出「市區改善計劃」，政府當時將油麻地利達街同祥瑞街嘅重建項目(利達街同祥瑞街已經喺重建時消失)，交咗畀房協籌辦，同埋起樓。房協喺嗰度起咗駿發花園第一期嘅四座樓，即係第一同二座，喺1991年起好，係出售單位，同年第五座亦都起好，但係佢係出租單位。第二期，包括第三同四座就係出售單位，喺1995年起好。
駿發街

駿發街（英文：Tsun Fat Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。